Γιώργος Βασιλείου (ηθοποιός)

Ο Γιώργος Βασιλείου (Λαμία, 21 Ιουνίου 1950 – Σαλαμίνα , 2 Νοεμβρίου 2016) ήταν Έλληνας ηθοποιός του θεάτρου, του κινηματογράφου και της τηλεόρασης. Υπήρξε βουλευτής στη Β' περιφέρεια Πειραιά, με τη Νέα Δημοκρατία, την περίοδο 2004–2007 και επίτιμος πρόεδρος του Φιλανθρωπικού Τμήματος του Συνεργατικού Ταμιευτηρίου Λάρνακας.

 Βίος 
Γεννήθηκε στις 21 Ιουνίου 1950 στη Λαμία. Οι γονείς του χώρισαν και ο Γιώργος έζησε με τον πατέρα του Βασίλη μέχρι την ηλικία των 8, όταν εκείνος απεβίωσε, με αποτέλεσμα να χάσει την παιδική του ηλικία. Από μικρό παιδί εργάστηκε σε διάφορες δουλειές του ποδαριού παράλληλα με το σχολείο, για να συντηρήσει οικονομικά την οικογένειά του. Ο Γιώργος Βασιλείου είχε ύψος 1.90 και υπήρξε πολύ καλός στον κλασικό αθλητισμό, τερμάτιζε πρώτος σε όλα τα αγωνίσματα δρόμου και παράλληλα έπαιζε ποδόσφαιρο και αγωνιζόταν ως τερματοφύλακας στην τοπική ποδοσφαιρική ομάδα της Λαμίας. Σε ηλικία 22 ετών, τού προτάθηκε να συνεχίσει την καριέρα του στην ΑΕΚ, ωστόσο αποφάσισε να κρεμάσει τα ποδοσφαιρικά του παπούτσια και να σταματήσει το ποδοσφαιρικό του όνειρο. Έμαθε μόνος του κιθάρα και στον στρατό, όπου ήταν έφεδρος υπαξιωματικός (λοχίας), συμμετείχε σε συγκρότημα και μπάντα. Το 1967 εγκαταστάθηκε στην Αθήνα για να σπουδάσει υποκριτική και το πρώτο του βράδυ κοιμήθηκε σε μία οικοδομή σκεπασμένος με νάιλον για να μην κρυώσει, καθώς δεν είχε χρήματα για να βρει ξενοδοχείο ή σπίτι. Για να μπορέσει να καλύψει τα έξοδα των σπουδών του εργαζόταν ως οικοδόμος και οδηγός ταξί. Αποφοίτησε από τη Δραματική Σχολή του Γιώργου Μπέλλου και την ολοκλήρωσε με άριστα.Το Βήμα. «Πέθανε σε ηλικία 66 ετών ο ηθοποιός Γιώργος Βασιλείου». Δημοσιεύθηκε Τετάρτη 02/11/2016. Αρχειοθετήθηκε 03/11/2016. Ανακτήθηκε 03/11/2016. Στις 17 Νοεμβρίου του 1973, ανήμερα της εξέγερσης του Πολυτεχνείου, γνώρισε τη σύζυγό του, Λία Θερμογιάννη, φοιτήτρια τότε της Νομικής Σχολής Αθηνών και μετά ο νεαρός ηθοποιός συνελήφθη και κακοποιήθηκε άγρια από τη Χούντα. Παντρεύτηκε τη Λία μετά από 4 χρόνια και απέκτησε 2 παιδιά, το Βασίλη και την Ιουλιέττα.Newsroom , CNN Greece. «Πέθανε ο Γιώργος Βασιλείου». Δημοσιεύθηκε Τετάρτη 02/11/2016. Αρχειοθετήθηκε 05/11/2016. Ανακτήθηκε 05/11/2016.

Εργάστηκε δίπλα σε μεγάλα ονόματα του ελληνικού θεάτρου, όπως οι Θανάσης Βέγγος, Ρένα Βλαχοπούλου, Στάθης Ψάλτης, κ.ά.. Στις αρχές της δεκαετίας του 1990 και ύστερα από πολλές συμμετοχές σε θεατρικές παραστάσεις, ταινίες και τηλεοπτικές σειρές, γνώρισε τον Νίκο Φώσκολο, τον οποίο συνήθιζε να αποκαλεί από τότε δάσκαλο και πατέρα. Εκείνος του εμπιστεύτηκε σπουδαίους ρόλους, με κυριότερο αυτόν του Στάθη Θεοχάρη στην καθημερινή σειρά Καλημέρα ζωή, όπου έγινε ιδιαίτερα γνωστός στο τηλεοπτικό κοινό.

Είχε συμμετάσχει και πρωταγωνιστήσει σε πολλά θεατρικά έργα, τηλεοπτικές παραγωγές και ταινίες. Επίσης, είχε δώσει τη φωνή του σε πολλές μεταγλωττίσεις και παιδικές παραγωγές, ενώ είχε διδάξει και στη Δραματική Σχολή της Μαίρης Βογιατζή-Τράγκα.

 Πολιτική 
Στις εκλογές του 2004, εξελέγη βουλευτής με το κόμμα της Νέας Δημοκρατίας. Από το 2007, μετά το πέρας της βουλευτικής του ιδιότητας, συνέχισε να εργάζεται κατά καιρούς σε θέατρο και τηλεόραση. Το Νοέμβριο του 2011, ανακοίνωσε την προσχώρηση του στο κίνημα της Δημοκρατικής Συμμαχίας και την απόφασή του να πολιτευτεί στην εκλογική περιφέρεια της Β' Πειραιώς. Τα τελευταία 12 χρόνια της ζωής του διέμενε μόνιμα στη Σαλαμίνα με τη σύζυγό του.

Θάνατος
Τους τελευταίους μήνες ο ηθοποιός αντιμετώπιζε τον καρκίνο του πνεύμονα. Στο πλευρό του ήταν η οικογένειά του, φίλοι και συνάδελφοι. Ο Γιώργος Βασιλείου πέθανε τα ξημερώματα της Τετάρτης στις 2 Νοεμβρίου 2016 σε ηλικία 66 ετών.Αθηναϊκό-Μακεδονικό Πρακτορείο Ειδήσεων:«Έφυγε από τη ζωή ο ηθοποιός Γιώργος Βασιλείου». Δημοσιεύθηκε Τετάρτη 02/11/2016  09:25:06. Αρχειοθετήθηκε 13/11/2016. Ανακτήθηκε 13/11/2016. Ο ηθοποιός κηδεύτηκε στις 3 Νοεμβρίου 2016, στο Νεκροταφείο (κοιμητήριο) Ζωγράφου.

 Εργογραφία«Γιώργος Βασιλείου, εργογραφία», από sansimera.gr. Αρχειοθετήθηκε 04/03/2018. Ανακτήθηκε 04/03/2018 

 Φιλμογραφία 
ΈτοςΤίτλοςΡόλος1980Τώρα θέλω, τώραμπράβος ΡικάρντοΟ παρθενοκυνηγόςΡένα, να η ευκαιρίαδημοσιογράφος1981Τα καμάκιαΤο ξένο είναι πιο γλυκό1986Ράκος... Νο14: Και ο πρώτος μπουνάκιαςΡομπέρτο1988Ο μεγάλος παραμυθάςΦώτηςΟ κοντός και οι μνηστήρες1989Ο πρωτάρης μπάτσος και η τροτέζαΠέρης2002Η φούσκαΦώτης Λαμπίρης (Σίσυφος)

 Βιντεοταινίες 
ΈτοςΤίτλος1986Η κολπατζού
Ο γυφτοροκάς

Ο Εμμανουέλος

Ο παρθενοφάγος

Πονηρός ο βλάχος

Ο φίλος μου ο Νίντζα

Αρέσω και κυκλοφορώ

Ο σοφέρ και το μανούλι

Ο τελευταίος γυφτοκράτορας

Πολιτσμάνα του σαματά η μάνα

Οι σκληρές της πενιάς και του ροκ1987Η φλόγα
Ο μαφιόζος

Τα ντερέκια

Ο λαχειοπώλης

Μπουνιά και συχώριο

Ο κουρδιστός εραστής

Μαρκησία του λιμανιού

Το 'πε, το 'πε ο παπαγάλος

Ο άρχοντας της λιγούρας

Μια νύχτα στο τμήμα ηθών

Η ψεύτρα από το Κατάκωλο

Η γυναίκα της πρώτης σελίδας

Η μικρομεσαία των μπάτσων σχολή

Πράσινα, μπλε και κόκκινα καρύδια1988Το ρεπορτάζ
Οι συνένοχοι

Εκείνη η γυναίκα

Ο ερωτόγυφτος με το Ντάτσουν1989Γύφτος και γοητεία
Ο σύντροφος και ο μπάτσος

Άβε Μαφία : Ακαδημία Απατεώνων1990Ο χαρτοπαίχτης
Ο Ταμτάκος ζει

Άγαμοι και θύτες

 Τηλεοπτικές σειρές 
ΈτοςΤίτλος ΠρογράμματοςΚανάλιΡόλοςΣημειώσεις1972-1973Χαρούμενη ΚυριακήΕΙΡΤδιάφοροι ρόλοι Βασικό Καστ 1973-1974Εν τούτω νίκαΥΕΝΕΔΒασικό Καστ1974-1975Η γυφτοπούλαΥΕΝΕΔΒασικό Καστ 1975-1976Η Θέμις έχει νεύραΕΡΤΒασικό Καστ 1975-1977Η γειτονιά μαςΥΕΝΕΔΠρωταγωνιστικός Ρόλος1978-1979Ναυτικές ιστορίεςΥΕΝΕΔΒασικό Καστ 1980ΑργώΕΡΤγραμματέαςΒασικό Καστ1983Ορκιστείτε παρακαλώΕΡΤ2Νικήτας Επεισόδιο: "Ο ερωτευμένος μπογιατζής"1984Οι ιερόσυλοιΕΡΤ2Guest1986Ορκιστείτε παρακαλώΕΡΤ2ΦιλώταςΕπεισόδιο: "Μια νύφη ακορντεόν"1986-1987Η βεντέταΕΡΤ2Σταύρος ΚαλέμηςΠρωταγωνιστικός Ρόλος 1988Οδός ΑνθέωνΕΤ1Πέτρος ΡέπουληςΠρωταγωνιστικός Ρόλος 1990-1991Ο χαρτοπαίχτηςΕΤ1Τζακ Πρωταγωνιστικός Ρόλος1991-1993Η ΛάμψηΑΝΤ1Βάσος Λιώσσης	Πρωταγωνιστικός Ρόλος 1992Πλάκας μέλαθρονANT1Πελοπίδας ΚίτσουλαςΕπεισόδιο: "Τα τηλεψώνια"Η Ελίζα και οι άλλοιMEGAΦώτης ΜούκανοςΕπεισόδιο: "Ωραίε μου κύριε"1993Τμήμα ΗθώνANT1Επεισόδιο: "Ο εκβιαστής"ANT1Ρόκος Επεισόδιο: "Τα καλά παιδιά"ANT1Φώντας Επεισόδιο: "Αγαπάτε αλλήλους"1993-2004Καλημέρα ΖωήANT1Στάθης Θεοχάρης Πρωταγωνιστικός Ρόλος 1994Τμήμα ΗθώνANT1Αντρέας Επεισόδιο: "Εκλογή"ANT1Μπέκος Επεισόδιο: "Καλώς ήρθες μαζί μας"2002Οι στάβλοι της Εριέτας ΖαΐμηANT1Στάθης Θεοχάρης Guest; 2 επεισόδια 2010-2011Είσοδος ελεύθερη ALTERΟ ΊδιοςΚριτική Επιτροπή 

 Τηλεοπτικό θέατρο 
ΈτοςΤίτλοςΚανάλι1985Η χαρτοπαίχτρα
Ο ουρανοκατέβατοςΕΡΤ
ΕΡΤ1986Μπράβο ΚολλονέλοΕΡΤ21994Πόρνες και πόρνεςΑΝΤ12002Δυο γάμοι, μια μοιχείαΑΝΤ12003Τα λαμόγια
Πολίτικη κουζίναΑΝΤ1
STAR

 Μεταγλωτισμένες παραγωγές 
ΈτοςΤίτλοςΚανάλι1983Κάντυ Κάντυ
Νιλς ΧόλγκερσονΕΡΤ
ΕΡΤ1985Τάο-Τάο
Αστυνόμος ΣαΐνηςΕΡΤ
ΕΤ11988Ντένις ο τρομερόςΕΤ1

Παραπομπές

Πηγές
 Αθηναϊκό-Μακεδονικό Πρακτορείο Ειδήσεων:«Έφυγε από τη ζωή ο ηθοποιός Γιώργος Βασιλείου». Δημοσιεύθηκε Τετάρτη 02/11/2016  09:25:06. Αρχειοθετήθηκε 13/11/2016. Ανακτήθηκε 13/11/2016.
 Το Βήμα. «Πέθανε σε ηλικία 66 ετών ο ηθοποιός Γιώργος Βασιλείου». Δημοσιεύθηκε Τετάρτη 02/11/2016. Αρχειοθετήθηκε 03/11/2016. Ανακτήθηκε 03/11/2016.
 Newsroom , CNN Greece. «Πέθανε ο Γιώργος Βασιλείου». Δημοσιεύθηκε Τετάρτη 02/11/2016. Αρχειοθετήθηκε 05/11/2016. Ανακτήθηκε 05/11/2016.

Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Β΄ Πειραιά
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί κινηματογράφου